|  |
| --- |
| Melbourne Airport Environs Overlay |

|  |
| --- |
| Melbourne Airport Environs Overlay မ့ၢ်တၢ်မနုၤလဲၣ် ဒီးပဒိဘၣ်မၤဟူးယတၢ်စုလီၢ်ခိၣ်ခိၣ်ဒ်လဲၣ်ႋ |

Melbourne Airport Environs Overlay မ့ၢ်တၢ်ပၢဆှၢရဲၣ်ကျဲၤတၢ်ရဲၣ်တၢ်ကျဲၤတခါလၢဘၣ်တၢ်ဆှၢနုာ်လီၤခီဖျိ Victorian Government (ဘံၣ်ထိရံၣ်ယၣ်ပဒိၣ်) ဖဲနံၣ် 2007 ဒ်သိးကမၤစှၤကွံာ်ကဘီယူၤတၢ်လဲၤတၢ်က့ၤအသီၣ်အတၢ်ဒိဘၣ်မၤဟူးတၢ်လၢတၢ်လီၢ်တၢ်ကျဲတဖၣ်လၢအိၣ်ဘူးဒီး Melbourne ကဘီယူၤသန့န့ၣ်လီၤႋ

MAEO ဒုးနဲၣ်ပာ်ဖျါထီၣ်ကဘီယူၤကျဲလွံၢ်ဘိဖဲ 2018 Melbourne မးစထၢၣ်တၢ်ရဲၣ်တၢ်ကျဲၤန့ၣ်လီၤႋ MAEO လၢတၢ်မၤသီထီၣ်အီၤလၢအသီကဘၣ်ထွဲတၢ်လီၢ်တၢ်ကျဲတဖၣ်အါန့ၢ်ဒံးအပူၤကွံာ် လၢ Brimbank, Hume, Melton, Moonee Valley, Moreland ဒီး Whittlesea ကီၣ်ကးကရၢဟီၣ်က၀ီၤဒီတဘ့ၣ်ညါန့ၣ်လီၤႋ

MAEO မ့ၢ်ဘၣ်ထွဲဃုာ်ဒီးနတၢ်လီၢ်တၢ်ကျဲန့ၣ် ကမၤဘၣ်ဒိတၢ်လၢနမၤအီၤလၢနတၢ်လီၢ်တၢ်ကျဲပူၤသ့န့ၣ်လီၤႋ တၢ်စုလီၢ်ခီၣ်ခိၣ်တပူၤလၢ်လၢ်လၢတၢ်သူၣ်ထီၣ်ဘှီထီၣ်တ့ၢ်တၢ်လၢအပူၤလံန့ၣ်အလီၢ်တအိၣ်လၢဘၣ်ဆီတလဲဘှီဘၣ်ကွံာ်အီၤလၢၤဘၣ်န့ၣ်လီၤႋ နမ့ၢ်ရဲၣ်ကျဲၤလီၤတၢ်လၢကစူးကါ မ့တမ့ၢ် ကမၤဂ့ၤထီၣ်တၢ်န့ၣ် တၢၣ်ပီၣ်သကိးတၢ်ဒီးနလီၢ်က၀ီၤကီၣ်ကးကရၢဘၣ်ဃး MAEO အဒိဘၣ်မၤဟူးနတၢ်ဖံးတၢ်မၤဒ်လဲၣ်န့ၣ်တက့ၢ်ႋ တၢ်ပျဲပူၤလၢတၢ်ပာ်ပနီၣ်အီၤန့ၣ်ဘၣ်ထွဲဒီးတၢ်ပတံထီၣ်တၢ်ဟ့ၣ်တၢ်ပျဲတၢ်သူၣ်ထီၣ်ဘှီထီၣ်တၢ်ဒီးတၢ်အိၣ်တၢ်ဆိးလီၢ်ကျဲအတၢ်ရဲၣ်တၢ်ကျဲၤလၢတၢ်မၤအီၤသ့အဂီၢ်န့ၣ်လီၤႋ

MAEO ဘၣ်တၢ်မၤသီထီၣ်အီၤဒီးတဘျီဒ်သိးကဒုးပာ်ဖျါထီၣ်က့ၤခါဆူညါ Melbourne ကဘီယူၤသန့မးစထၢၣ်တၢ်ရဲၣ်တၢ်ကျဲၤန့ၣ်လီၤႋ တၢ်လီၢ်တၢ်ကျဲတဖၣ်တနီၤနီၤလၢတဒိဘၣ်မၤဟူးသးခီဖျိ Melbourne လၢအသီအံၤဘၣ်န့ၣ် ဘၣ်သ့ၣ်သ့ၣ်ကဒိဘၣ်မၤဟူးသးလၢတၢ်မၤသီထီၣ်အီၤခါဆူညါသ့န့ၣ်လီၤႋ

နမ့ၢ်လိၣ်ဘၣ်တၢ်မၤစၢၤန့ၣ် ၀ံသးစူၤဆဲးကျၢ Translating and Interpreting Service (TIS) (တၢ်ကတိၤကျိာ်ထံဒီးတၢ်ကွဲးကျိာ်ထံတၢ်ဖံးတၢ်မၤသနၢၣ်) လၢတၢ်ကတိၤကျိာ်ထံဒီးတၢ်ကွဲးကျိာ်ထံတၢ်အဂီၢ်တက့ၢ်ႋ ဆဲးကျၢ TIS National ဖဲ 131 450 (လၢကီၢ် Australia-အီးကထြ့လံယါ ပူၤ) မ့တမ့ၢ် ကွၢ်ဘၣ်ဖဲ [www.tisnational.gov.au](http://www.tisnational.gov.au/)တက့ၢ်ႋ